
i Kehadrat penghulu kami, kekasih kami dan 
penolong kami nabi Muhammad S.A.W. 
dan kepada semua roh ibubapa, para 
sahabat dari kalangan nabi-nabi dan 
rasul-rasul, rahmat Allah ke atas Nabi 
Muhammad dan mereka semuanya dan ke 
atas keluarga setiap sahabat dan sanak 
saudara dan pengikut-pengikut semuanya 
beroleh kebaikan hingga hari akhirat. 
j Kepada roh ibubapa kami, guru-guru kami 
dan orang yang mempunyai hak ke atas diri 
kami sekalian. 

i ' Al-Fatihah 

Al-Fatihah 

(1) Dengan nama Allah yang Maha Pemurah 
lagi Maha Mengasihani , (2) Segala puji 
tertentu bagi Allah, Tuhan yang memelihara 
dan mentadbirkan sekalian alam (3) Yang 
Maha Pemurah, lagi Maha Mengasihani (4) 
Yang Menguasai pemerintahan hari 
Pembalasan (hari Akhirat) (5) Engkaulah 
sahaja (Ya Allah) yang kami sembah, dan 
kepada Engkaulah sahaja kami memohon 
pertolongan (6) Tunjukilah kami jalan yang 
lurus (7) Iaitu jalan orang-orang yang 
Engkau telah kurniakan nikmat kepada 
mereka, bukan (jalan) orang-orang yang 
Engkau telah murkai, dan bukan pula (jalan) 
orang-orang yang sesat 



Al-Ikhlas 

(1) Katakanlah (wahai Muhammad): 
(Tuhanku) ialah Allah Yang Maha Esa, 

(2) Allah Yang menjadi tumpuan sekalian 
makhluk untuk memohon sebarang hajat; 

(3) la tiada beranak, dan la pula tidak 
diperanakkan, (4) Dan tidak ada sesiapapun 
yang serupa denganNya. 

Tiada Tuhan melainkan Allah dan Allah 
Maha Besar 

Al-Falaq 

(1) Katakanlah (Wahai Muhammad): Aku 
berlindung kepada (Allah) Tuhan yang 
menciptakan sekalian makhluk. (2) Dari 
bencana makhluk-makhluk yang ia ciptakan, 

(3) Dan dari bahaya gelap apabila ia masuk. 

(4) Dan dari kejahatan makhluk-makhluk 
yang menghembus-hembus pada 
simpulan-simpulan (dan ikatan-ikatan). 

(5) Dan dari kejahatan orang yang dengki 
apabila ia melakukan dengkinya. 



Tiada Tuhan melainkan Allah dan Allah 
Maha Besar 



An-Nas 

(1) Katakanlah (wahai Muhammad): Aku 
berlindung kepada (Allah) Pemelihara 
sekalian manusia. (2) Yang Menguasai 
sekalian manusia. (3) Tuhan yang berhak 
disembah oleh sekalian manusia. (4) Dari 
kejahatan pembisik penghasut yang timbul 
tenggelam. (5) Yang melemparkan bisikan 
dan hasutannya ke dalam hati manusia, (6) 
(Iaitu pembisik dan penghasut) dari 
kalangan jin dan manusia. 

Tiada Tuhan melainkan Allah dan Allah 
Maha Besar 

Al-Fatihah 

(1) Dengan nama Allah yang Maha Pemurah 
lagi Maha Mengasihani, (2) Segala puji 
tertentu bagi Allah, Tuhan yang memelihara 
dan mentadbirkan sekalian alam (3) Yang 
Maha Pemurah, lagi Maha Mengasihani 
(4) Yang Menguasai pemerintahan hari 
Pembalasan (hari Akhirat) (5) Engkaulah 
sahaja (Ya Allah) yang kami sembah, dan 
kepada Engkaulah sahaja kami memohon 
pertolongan (6) Tunjukilah kami jalan yang 
lurus (7) Iaitu jalan orang-orang yang 
Engkau telah kurniakan nikmat kepada 
mereka, bukan (jalan) orang-orang yang 
Engkau telah murkai, dan bukan pula (jalan) 
orang-orang yang sesat. 

Al-Baqarah : 1-5 

(1) Alif Lam Mim (hanya Tuhan mengetahui 
maksudnya) (2) Kitab al-Quran ini tiada 
keraguan padanya, petunjuk bagi mereka 
yang bertakwa. (3) Iaitu mereka yang 
beriman kepada ghaib, yang mendirikan 
solat dan menafkahkan sebahagian dari 
rezeki yang kami anugerahkan kepada 
mereka. (4) Dan mereka yang beriman 
kepada kitab al-Quran yang telah 
diturunkan kepadamu dan kitab-kitab yang 
terdahulu sebelummu, serta mereka yakin 
akan adanya kehidupan akhirat. (5) Mereka 
itu yang tetap mendapat petunjuk dari Tuhan 
mereka dan merekalah orang-orang yang 
beruntung. 

Al-Baqarah: 163 

(163) Dan Tuhan kamu ialah Tuhan Yang 
Maha Esa; Tiada tuhan melainkan Dia Yang 
Amat Pemurah lagi Amat Penyayang; 



Al-Baqarah: 255 (Ayat Kursi) 

(255) Allah, tidak ada tuhan (yang berhak 
disembah) melainkan Dia yang hidup 
kekal lagi terus menerus menguasai 
(makhlukNya) tidak mengantuk dan tidak 
tidur. KepunyaanNya segala yang di langit 
dan bumi. Tiada yang dapat memberi 
syafaat melainkan dengan keizinanNya. 
Allah mengetahui apa yang di hadapan 
mereka dan yang di belakang mereka; 
dan mereka tidak mengetahui apa-apa 
dari ilmu Allah melainkan dengan apa 
yang dikehendakiNya. Kursi (ilmu) Allah 
meliputi langit dan bumi. Dan Allah tidak 
merasa berat memelihara keduanya, dan 
Allah Maha Tinggi lagi Maha Besar. 

Al-Baqarah: 284 

(284) Kepunyaan Allahlah segala apa yang 
ada di langit dan apa yang ada di bumi. Dan 
jika kamu melahirkan apa yang ada di dalam 
hatimu atau kamu menyembunyikannya, 
nescaya Allah akan membuat perhitungan 
dengan kamu tentang perbuatanmu itu. 
Maka Allah mengampuni siapa yang 
dikehendakiNya, dan Allah menyiksa siapa 
yang dikehendakiNya, dan Allah Maha 
Berkuasa atas segala sesuatu. 

Al-Baqarah: 285 

(285) Rasul telah beriman kepada al-Quran 
diturunkan kepadanya dari TuhanNya, 
demikian pula orang-orang yang beriman. 
Semuanya beriman kepada Allah, 
malaikat-malaikatNya, kitab-kitabNya dan 
rasul-rasulNya. Mereka berkata: Kami 
tidak membezakan antara seseorang pun 
dengan yang lain dari rasul-rasulNya, dan 
mereka mengatakan: Kami dengar dan 
kami taat. Mereka berdoa: Ampunilah kami 
ya Tuhan kami Dan kepada Mu kami 
dikembalikan. 



Al-Baqarah: 286 

(286) Allah tidak membebani seseorang 
melainkan sesuai dengan kesanggupannya. 
Ia mendapat pahala (dari kebajikan) yang 
dilakukannya dan ia mendapat dosa (dari 
kejahatan) yang dilakukannya. Mereka 
berdoa: Ya Tuhan Kami, janganlah engkau 
hukum kami jika kami lupa atau kami 
melakukan kesalahan. Ya Tuhan kami, 
janganlah Engkau bebankan kami dengan 
beban yang berat sebagaimana Engkau 
pikulkan kepada kami apa yang tak sanggup 
kami memikulnya. Berikan kami kemaafan, 
ampunilah kami, dan rahmatilah kami. 
Engkaulah penolong kami, maka tolonglah 
kami terhadap kaum yang kafir. 

Wahai Tuhan Yang Maha Pengasih dan 
Penyayang, kasihanilah kami. 

Rahmat Allah dan keberkatanNya ke 
atas kamu, ahli keluarga Rasulullah. 

1 Sesungguhnya Allah Maha Terpuji lagi 
Maha Pemurah. Sesungguhnya Allah 
bermaksud hendak menghilangkan dosa dari 
kamu, Wahai ahlil bait dan membersihkan 
1 kamu sebersih-bersihnya. Sesungguhnya 

J Allah dan para malaikatNya mengucap 
selawat ke atas Nabi. Wahai orang-orang 

1 yang beriman ucapkan selawat dan salam 

\ yang selayaknye ke atas baginda 

Ya Allah, kami pohon setinggi-tinggi 
selawat dan salam ke atas semulia-mulia 
makhlukMu iaitu kekasih Allah, penghulu 
kami Nabi Muhammad dan ke atas 
keluarganya dan sahabatnya akan beberapa 
maklumat dan kalimat, apabila para 
pengingat menyebutMu, dan pelupa-pelupa 
pula melupaiMu. 

Ya Allah, kami pohon setinggi-tinggi 
selawat dan salam ke atas makhlukMu 
iaitu cahaya pagi, penghulu kami Nabi 
Muhammad dan ke atas keluarganya dan 
sahabatnya akan beberapa maklumat 
dan kalimat, apabila para pengingat 
menyebutMu, dan pelupa-pelupa pula 
melupaiMu. 



Ya Allah, kami pohon setinggi-tinggi 
selawat dan salam ke atas semulia-mulia 
makhlukMu iaitu bulan pumama, penghulu 
kami Nabi Muhammad dan ke atas 
keluarganya dan sahabatnya akan beberapa 
maklumat dan kalimat, apabila para 
pengingat menyebutMu, dan pelupa-pelupa 
pula melupaiMu . 



Dan Allah Taala meredhai pemimpin- 
pemimpin kami dan sahabat-sahabat rasul 
semuanya. Dan cukuplah Allah menjadi 
penolong kami dan Allah adalah sebaik-baik 
pelindung dan tidak ada upaya melainkan 
Allah yang Maha Tinggi dan Maha Besar. 

Aku memohon keampunan dari Allah yang 
Maha Besar KekuasaanNya. Sebaik-baik 
zikir maka ketahuilah sesungguhnya ia 
adalah : 

Tiada Tuhan yang disembah melainkan 

Allah (Yang hidup, Yang kekal) 

Tiada Tuhan yang disembah melainkan 

Allah (Yang hidup, Yang sebenar-benar 

wujud) 

Tiada Tuhan yang disembah melainkan 

Allah (Yang hidup, Yang dihajati) 

Tiada Tuhan yang disembah melainkan 

Allah 

Tiada Tuhan yang disembah melainkan 
Allah 

Tiada Tuhan yang disembah melainkan 
Allah, Muhammad itu pesuruh Allah. 

Tiada Tuhan yang disembah melainkan 
Allah, Muhammad itu kekasih Allah. 



Ya Allah aku pohon selawat dan salam ke 
atas Nabi Muhammad s.a.w 



Ya Allah aku pohon selawat ke atas Nabi 
Muhammad Ya Tuhan selawat dan salam ke 
atasnya. 



Al-Fatihah 

Doa Tahlil 

Segala pujian bagi Allah Tuhan semesta 
alam. Pujian yang memadai dan menyamai 
akan pertambahan segala nikmatNya. 
Wahai Tuhan kami, kepadaMu tertumpu 
segala pujian sebagaimana layak bagi 
kebesaran pemerintahanMu. 
Ya Allah, kami pohonkan selawat dan 
salamMu ke atas penghulu kami Nabi 
Muhammad sebagai selawat yang 
melepaskan diri kami dari bala bencana, 
Tunaikanlah ya Allah segala hajat kami, dan 
selawat itu engkau bersihkan kami dari 
segala keburukan dan Engkau angkatkan 
kami disisiMu setinggi darjat 
dan Engkau sampaikan ke hujung harapan 
dan cita-cita kami dari segala kebaikan 
semasa kami hidup dan selepas mati. 
Maha suci Engkau ya Allah, kami tidak 
dapat mengira pujian kami ke atasMu 
sebagaimana Engkau puji ke atas diriMu, 
maka kepadaMu segala pujian 

sehingga Engkau redhai dan untukMu pujian 
apabila Engkau redha dan untukMu pujian 
selepas Engkau redha. 

Ya Allah pohon selawat dan salam ke atas 
Nabi Muhammad di permulaan dan pohon 
selawat dan salam ke atas Nabi Muhammad 
di hari penghabisan dan pohon selawat ke 
atas Nabi Muhammad setinggi-tingginya 
sehingga hari kiamat dan selawat dan salam 
ke atas Nabi Muhammad sehingga diwarisi 
bumi dan Engkau adalah sebaik-baik 
pewaris. 

Ya Allah jadikanlah, sampaikanlah dan 
terimalah pahala bacaan yang kami baca 
daripada kitab Al-Quran yang agong, dan 
pahala bacaan yang kami tahlilkan dari "La 
ilaha illallah" dan pahala bacaan istighfarnya 
dan pahala bacaan zikir dari sebutan "Ya 
Allah" dan pahala selawat dan salam kami 
ke atas Nabi Muhammad pada saat yang 
berkat ini sebagai hadiah dari kami sebagai 
penghubung dan ia sebagai rahmat dariMu 
yang turun membawa berkat yang meliputi, 

juga sebagai sedekah yang diterima, 
dikemukakan dan dihadiahkan kehadrat 
penghulu kami Nabi Muhammad S.A.W. 
kemudian kepada roh-roh para isterinya, 
keluarganya dan sahabat-sahabatnya dan 
tabiin, tabi' tabiin bagi mereka kebaikan 
hingga hari kiamat. 

Ya Allah, jadikan selawat itu pemisah, 
penyelamat, pendinding dan penebus 
mereka dari api neraka. 
Ya Allah, ampunilah, kasihanilah, 
sihatkanlah dan maafkanlah mereka. 
Kemudian berikanlah pahala sedemikian 
juga kepada roh-roh ibubapa kami dan 
guru-guru kami dan berikanlah juga pahala 
kepada ibubapa kami dan guru-guru kami 
dan berikanlah juga pahala kepada ibubapa 
dan guru-guru kepada ibubapa kami 
seterusnya sekelian orang Islam dari timur 
ke barat. 

Ya Allah, jadikanlah kami dan rakan-rakan 
kami dan rakan ibubapa kami juga dengan 
sekelian yang hadir dan ibubapa mereka 
semuanya 

berada dalam rahmat dan kasih sayang. 
Masukkan kami dan mereka ke dalam 
syurgaMu yang saujana luas, Wahai Tuhan 
yang Maha Kasih Sayang, penganugerahan 
yang mengindahkan langit dan bumi. Wahai 
Tuhan yang mempunyai kebesaran dan 
kemuliaan. 

Ya Allah, pohon pindahkan dari mereka 
kesempitan lubang kubur dan lahad kepada 
syurga abadiMu, kepada naungan yang 
terbentang luas dan air yang tercurah dan 
buah-buahan yang banyak yang tidak 
terhenti buahnya dan tidak terlarang 
mengambilnya dan tilam-tilam yang tebal 
lagi empuk bersama orang-orang yang 
mendapat nikmat yang terdiri dari para-para 
Nabi, siddiq, syahid, orang-orang Solih dan 
Orang-orang yang mendampingi mereka 
dengan baik, Wahai Tuhan Yang Amat 
Kasih Sayang. 

Dan Allah telah beri rahmat dan 
kesejahteraan ke atas penghulu kami Nabi 
Muhammad, keluarga dan sahabatnya. Dan 
segala pujian bagi Allah Tuhan semesta 
alam. 



Al-Fatihah 

Al-Fatihah 

(1) Dengan nama Allah yang Maha 
Pemurah lagi Maha Mengasihani , (2) 
Segala puji tertentu bagi Allah, Tuhan Yang 
memelihara dan mentadbirkan sekalian 
alam (3) Yang Maha Pemurah, lagi Maha 
Mengasihani (4) Yang Menguasai 
pemerintahan hari Pembalasan (hari 
Akhirat) (5) Engkaulah sahaja (Ya Allah) 
yang kami sembah, dan kepada Engkaulah 
sahaja kami memohon pertolongan (6) 
Tunjukilah kami jalan yang lurus (7) Iaitu 
jalan orang-orang yang Engkau telah 
kurniakan nikmat kepada mereka, bukan 
(jalan) orang-orang yang Engkau telah 
murkai, dan bukan pula (jalan) orang-orang 
yang sesat. 

Doa Penutup 

Perkenankanlah permintaan kami ya Allah, 
wahai tuhan yang mentadbir seluruh alam. 
Ya Tuhan kami, terimalah doa kami, 
Sesunguhnya Engkaulah Maha Mendengar 
lagi Maha Mengetahui. Terimalah taubat 
kami ya Allah, sesungguhnya engkaulah 
Penerima taubat lagi Maha Mengasihani. 
Janganlah Engkau mengenakan kami 
dosa-dosa besar, wahai Tuhan yang Maha 
Mulia dan kami akhiri doa ini dengan 
segalapujian bagi Mu Allah Tuhan semesta 
Alam. Semoga Allah menerima doa kita 
semua. 

Selawat Nabi 



Wahai Nabi, semoga sejahtera engkau. 
Wahai Rasul, semoga sejahtera engkau. 

Wahai Kekasih, semoga sejahtera engkau. 
Semoga engkau dirahmati Allah. 

Telah terbitlah bulan purnama ke atas kami. 
Maka samarlah bintang-bintang kerananya. 

Kami tidak pernah melihat orang secantik 
engkau. 

Wahai wajah yang berseri-seri. 

Engkaulah matahari, engkaulah bulan. 
Engkaulah cahaya di atas cahaya. 

Engkau logam yang menjadi emas. 
Engkaulah pelita hati. 

Wahai Kekasihku, wahai Muhammad. 
Wahai pengantin dua makhluk. 

Wahai orang yang dikuatkan, wahai orang 
yang dimuliakan. 
Wahai Imam dua Kiblat. 

Tuhan yang mengetahui semua rahsia dan 
yang tersembunyi. 

Yang memperkenankan segala permintaan. 

Wahai Tuhan, rahmatilah kami semua. 
Dengan seluruh kebaikan. 

Semoga rahmat Allah tetap ke atas 
Muhammad. 

Sebanyak baris-baris tulisan ini. 

Saya terpuji pembawa petunjuk 
Muhammad. 

Yang mempunyai wajah yang 
terang-benderang 



